Dôležité upozornenie
Slovenská obchodná inšpekcia na základe informácie, ktorú dostala od spoločnosti Decathlon SK s. r. o., Pri letisku 2, 821 04  Bratislava v záujme dôslednej ochrany spotrebiteľa uverejňuje nasledovný oznam: 
Dodávateľ Decathlon SK s. r. o. varuje pred ďalším používaním výrobku „Detský spací vak Forclaz 10°“.
S ohľadom na ochranu spotrebiteľov dodávateľ Decathlon SK s. r. o. preventívne vyzýva zákazníkov, ktorí si zakúpili výrobok „Detský spací vak Forclaz 10°“, aby výrobok ďalej nepoužívali a priniesli ho späť do ktorejkoľvek predajne Decathlon.

Spoločnosť Decathlon eviduje, že v niektorých veľmi zriedkavých prípadoch sa môže šnúra časti spacieho vaku omotať okolo krku dieťaťa, čo by mohlo viesť k nehode. 
V prípade, že ste si spomenutý výrobok zakúpili, môžete ho priniesť späť do ktorejkoľvek predajne Decathlon, pričom Vám budú vrátené peniaze, a to aj bez nutnosti predloženia pokladničného bloku. Ostatných produktov dodávateľa Decathlon SK s. r. o., sa táto výzva netýka.

Dodávateľ Decathlon SK s. r. o. sa ospravedlňuje za všetky prípadné nepríjemnosti.